|  |  |  |
| --- | --- | --- |
|  |  | БЕКІТЕМІН  «Рудный политехникалық колледжі» КМҚК директоры  \_\_\_\_\_\_\_\_\_\_\_\_\_\_\_А.Ишмухамбетов  2018 ж. «30 » мамыр |

**2018 жылға арналған**

**Қостанай облысы әкімдігінің**

**Білім басқармасының**

**«Рудный политехникалық колледжі» КМҚК-на**

**Қ А Б Ы Л Д А У**

**Қ А Ғ И Д А Л А Р Ы**

ҚР Үкіметінің 19.01.2012 ж-ғы №130 қаулысымен

бекітілген қабылдаудың үлгі

қағидалары негізінде әзірленген

1. Жалпы ережелер

1. Қостанай облысы әкімдігінің білім басқармасы «Рудный политехникалық колледжі» коммуналдық мемлекеттік қазыналық кәсіпорнына негізгі орта, жалпы орта, техникалық және бастауыш кәсіптік, кәсіптік орта, орта білімнен кейінгі, жоғары білімі бар Қазақстан Республикасының азаматтары, шетел азаматтары мен азаматтығы жоқ тұлғалары қабылданады.

2.  РПТК-не оқуға түсерде бекітілген техникалық және кәсіби білімі бар мамандарды даярлауға мемлекеттік тапсырыстан (ҚР Үкіметінің 28.02.2012 жылғы № 264 Қаулысы) қабылдау квотасы төмендегілер үшін ескертіледі:

- ауыл (кент) жастары арасынан шыққан азаматтар үшін ауылдың (кенттің) әлеуметтік-экономикалық дамуын айқындайтын мамандықтар бойынша – 30% ;

- ҚР азаматы емес қазақ ұлтының өкілдері үшін - 2%;

- І және ІІ топ мүгедектері, бала кезінен мүгедек, мүгедек балаларға -  1%;

- жетім балалар және ата-аналар қамқорлығысыз қалған балалар үшін - 1%;

- жеңілдіктер мен кепілдіктер бойынша соғысқа қатысушылар мен соғыс мүгедектеріне теңістірілген тұлғалар үшін – 0,5%;

- Қазақстан Республикасының Үкіметімен белгіленген аймақтарға көшіп баратын ауылдық жастар арасынан азаматтарға - 10%.

3. Техникалық және кәсіптік, орта білімнен кейінгі, жоғары білімі бар тұлғалар үшін түсу емтихандарын тапсыру нысаны Осы Қабылдау қағидаларының 2-тарауының 10-тармағының 4)-тармақшасына сәйкес белгіленеді және талапкерлердің білімі мен алған мамандығы ескеріледі.

4. РПТК-не оқуға түсерде шектеулер денсаулық сақтау органдарымен бекітілген медициналық көрсетімдер бойынша мамандықтың ерекшеліктерін ескере отырып жіберіледі.

2. Құжаттар қабылдауды және РПТК-не түсу сынақтарын (кешенді тестілеу) өткізуді ұйымдастыру

5. РПТК-де тұлғалардың оқуға өтініштерін қабылдау, түсу сынақтарын өткізу және студенттер құрамына қабылдау үшін РПТК директоры жұмысын 1 маусымнан кешіктірмей бастайтын қабылдау комиссиясын құрады.

Қабылдау комиссиясының құрамына комиссия төрағасы, жауапты хатшы және комиссия мүшелері кіреді.

6. РПТК қабылдау комиссиясының өңірлерге барып тұлғаларды оқуға қабылдау жұмысын ұйымдастыру мәселелері Қостанай облысы әкімдігінің білім басқармасының келісімі бойынша шешіледі.

7. **Оқуға түсушілерді қабылдау нәтижесі** туралы ақпаратпен оқудың **күндізгі** нысаны бойынша **30 тамызға** дейін, **сырттай** оқу нысаны бойынша **30 қыркүйекке** дейін ақпараттық стендіге жариялау арқылы немесе РПТК интернет ресурсы арқылы қабылдау комиссиясы таныстырады.

8. РПТК-де оқуға азаматтардың өтініштерін қабылдау орта буын мамандарын даярлауды көздейтін техникалық және кәсіптік білім беретін оқу бағдарламалары бойынша іске асырылады:

- оқудың **күндізгі** нысанына **20 маусым мен 20 тамыз** аралығында;

- оқудың **сырттай** нысанына **20 маусым мен 20 қыркүйек** аралығында.

9. Оқуға түсушілер РПТК-не оқуға қабылдау туралы өтінішіне:

- білімі туралы құжаттың түпнұсқасын;

- № 086-У нысаны бойынша медициналық анықтаманы флюрография суретімен (І және ІІ топтағы мүгедектер мен бала жасынан мүгедектер үшін медициналық-әлеуметтік сараптаманың қорытындысы);

- 3х4 көлемдегі 4 суретті қоса береді.

«Білім алу мақсатымен келген иммигранттармен өз тұрушылығын, сондай-ақ оқуды төлей алушылығын растауды келтіру ережелерін бекіту туралы» ҚР Үкіметінің 07.02.2012 жылғы № 208 Қаулысы негізінде РПТК-нен білім алу мақсатымен ҚР аумағына келген иммигранттар болып табылатын талапкерлер білім беру қызметтерін көрсету туралы шарт жасасауына дейін ағымдағы банкілік есепшотының жағдайы туралы анықтаманы тапсырады, егер басқасы Қазақстан Республикасы қатысушысы болып табылатын халықаралық шарттарымен қарастырылмаған.

Жеке басын куәландыратын құжаттарды оқуға түсушінің өзі, ата-аналары немесе заңды өкілдері ұсынады.

Шетелдіктер және азаматтығы жоқ адамдар мәртебесін анықтайтын, тұрғылықты жерге тіркелгендігі туралы белгісі бар құжатты ұсынады:

1) шетелдік - шетелдіктің Қазақстан Республикасында тұруға ықтиярхат;

2) азаматтығы жоқ тұлға - азаматтығы жоқ тұлғаның куәлігі;

3) босқын - босқынның куәлігі;

4) пана іздеуші тұлға - пана іздеуші тұлғаның куәлігі;

5) оралман - оралман куәлігі.

Осы Қағидаларға сәйкес жеңілдікпен алыну құқығы бар тұлғалар бұл құқықығын растайтын құжаттарды ұсынуы тиіс.

Оқуға түсушілерден түскен өтініштер РПТК «талапкерлерді тіркеу» журналдарына оқытудың нысандары мен мамандықтары бойынша тіркеледі.

Кешенді тестілеу сертификатын (жоғары оқу орындарына түсу үшін ағымдағы жылы кешенді тестілеуге қатысқан өткен жылдар түлектері) немесе ҰБТ нәтижелері туралы сертификатын тапсырған (ағымдағы жылы ұлттық бірыңғай тестілеуге қатысқан бітірушілер) тұлғалар түсу емтихандарынан босатылады және осы Қағидалардың [15-тармағында](jl:30154423.1700) көрсетілген шарттарға сәйкес конкурсқа жіберіледі.

10. Түсу емтихандары орта буын мамандарын даярлауды көздейтін техникалық және кәсіптік білім беретін оқу бағдарламалары бойынша және:

1) жалпы орта білімі бар оқуға түсушілер (БҰТ сертификаттары жоқ ағымдағы жылдың жалпы орта білім түлектері, өткен жылдардағы жалпы орта білім түлектері) үшін жалпы орта білімнің оқу бағдарламалары көлемінде кешендік тестілеу түрінде үш пән бойынша өткізіледі: қазақ немесе орыс тілі, Қазақстан тарихы және мамандық бейіні бойынша пән (Қазақстан Республикасы Үкіметінің 2012 жылғы «19» қаңтардағы № 130 қаулысымен бекітілген «Техникалық және кәсіптік білім берудің кәсіптік оқубағдарламаларын іске асыратын білім беру ұйымдарына оқуғақабылдаудың үлгі қағидаларына» қосымша бойынша анықталған). 0911000 «Электр және электромеханикалық жабдықтарды техникалық пайдалану, қызмет көрсету және жөндеу» мамандығы бойынша - қазақ немесе орыс тілі, Қазақстан тарихы, физика, барлық қалған мамандықтар бойынша - қазақ немесе орыс тілі, Қазақстан тарихы, математика.

2) **негізгі жалпы білімі бар оқуға түсушілер** - негізгі жалпы білімнің оқу бағдарламалары көлемінде екі пән бойынша кешендік тестілеу түрінде өткізіледі: **қазақ немесе орыс тілі және мамандық бейіні бойынша пән – математика;**

3) мамандық бейініне сәйкес келмейтін техникалық және кәсіптік, орта білімнен кейінгі, жоғары білімі бар тұлғалар үшін мамандық бейіні бойынша өткізіледі;

4) мамандық бейініне сәйкес келетін техникалық және кәсіптік, орта білімнен кейінгі, жоғары білімі бар тұлғалар үшін әңгімелесу түрінде өткізіледі.

Оқуға жұмсалатын шығындардың орнын толтырып, өндірістен қол үзбей оқуға түсушілер (сырттай оқу) үшінкешендік тестілеу түрінде үш пән бойынша өткізіледі: қазақ немесе орыс тілі, Қазақстан тарихы, мамандықтың бейіні бойынша пән.

РПТК-не түсу емтихандары түсушілердің өтінішіне сәйкес қазақ немесе орыс тілдерінде өткізіледі.

**Жеткіліксіз балдар санын алған немесе орынды себебісіз түсу сынақтарына келмеген талапкерлерге түсу сынақтарынан (кешендік тестілеуден) қайтадан өтуге рұқсат берілмейді.**

11. Орта буын мамандарын даярлауды көздейтін техникалық және кәсіптік білім беретін оқу бағдарламалары бойынша **оқуға түсушілер үшін түсу емтихандары:**

- оқудың күндізгі нысанына 1 тамыз бен 28 тамыз аралығында;

- оқудың сырттай нысанына 1 тамыз бен 25 қыркүйек аралығында.

12. Түсу емтихандарын өткізу кезінде:

1) тестілеу нысанында әрбір пән бойынша тестілеу тапсырмаларының (сұрақтарының) саны 25 болып белгіленеді; әрбір тест тапсырмасының дұрыс жауабы 1 балмен бағаланады; тестілеуге үш пән бойынша 2 сағат 15 минут, ал екі пән бойынша 1 сағат 30 минут беріледі; дұрыс жауаптар коды тестілеу аяқтала салысымен ілінеді; тестілеу нәтижелері өткізілген күні хабарланады;

13. Бірыңғай талаптардың сақталуын қамтамасыз ету және тест тапсырмаларын (сұрақтарын) бағалау және пәндер емтихандары кезіндегі даулы мәселелерді шешу, түсушілердің құқығын қорғау мақсатында РПТК-де апелляциялық комиссия құрылды.

Апелляциялық комиссия құрамына апелляция комиссиясының төрағасы, хатшысы және мүшелері кіреді.

Тестілеу немесе пәндер бойынша түсу емтихандарының нәтижелерімен келіспеген тұлға шағым білдіруіне болады.

Апелляцияға өтініш тестілеу немесе түсу емтихандарының нәтижелері хабарланғаннан кейін апелляциялық комиссияға келесі күнгі сағат 13.00-ге дейін беріледі және бір тәулік ішінде өтініш берушінің қатысуымен апелляциялық комиссияда қаралады.

Апелляциялық комиссия шешімі комиссия құрамы тізіміндегі тұлғалардың көпшілік даусымен қабылданады. Дауыс тең болған жағдайда комиссия төрағасы шешуші дауыс беруге құқылы. Комиссия жұмысы төрағаның және барлық комиссия мүшелерінің қолдары қойылатын хаттамамен ресімделеді.

14. **Тестілеуді немесе пәндер бойынша түсу емтихандарын қайта тапсыруға рұқсат етілмейді.**

3. РПТК студенттері құрамына қабылдау

15. РПТК-не білім алуға азаматтарды қабылдау конкурстық негізде талапкерлердің өтініштері бойынша жүзеге асырылады.

Конкурс: ҰБТ сертификаттарының балдары негізінде; Қазақстан Республикасының жоғары оқу орнына түсу үшін кешенді тестілеу нысанында өткізілген түсу емтихандарының нәтижелері бойынша берілген сертификаттар балдары негізінде; пәндер бойынша немесе РПТК жүргізген тестілеу нысаны бойынша түсу емтихандарының нәтижелері бойынша алынған балдар (бағалар) негізінде жүргізіледі.

Қабылдау конкурсын өткізу кезінде ҰБТ немесе кешенді тестілеу сертификаттарында көрсетілген үш пәннің осы Қағидалардың 10-тармағына сәйкес  балдар сомасы ескеріледі.

Студенттер құрамына қабылдау конкурсына қатысуға:

1) негізгі жалпы білім алғандар үшін екі пәннен 20 балдан кем, экономика білімінің мамандықтары бойынша - 0518000 «Есеп және аудит» - 25 балдан кем;

2) жалпы орта білім алғандар үшін үш пәннен 30 балдан кем, экономика білімінің мамандықтары бойынша - 0518000 «Есеп және аудит» - 35 балдан кем жинағандар жіберілмейді.

Конкурстың шарттары білім алу құқықтарын сақтауға кепілдік беруге және неғұрлым қабілетті және тиісті деңгейдегі техникалық және кәсіптік білім берудің оқу бағдарламаларын меңгеруге даярлығы бар азаматтарды қабылдауды қамтамасыз етуге тиіс.

Емтихан нәтижелері бірдей болғанда жетім балаларға, ата-аналар қамқорлығысыз қалған балаларға, медициналық-әлеуметтік сараптау комиссиясының қорытындысы бойынша кәсіптік орта оқу орындарында оқуға рұқсат берілген І, ІІ топ мүгедектері мен бала кезінен мүгедектерге; жеңілдіктер мен кепілдіктер бойынша соғысқа қатысушылар мен соғыс мүгедектеріне теңістірілген тұлғаларға; мамандықтың бейіні бойынша пәннен жоғары балл (баға) алған азаматтарға; оқуды үздік бітіргені туралы құжаттары (куәлік, аттестат, диплом) бар азаматтарға; аттестат, куәлік немесе дипломның ең жоғары орта балын алған азаматтарға; (куәліктегі, аттестаттағы, дипломдағы) мамандықтың бейіні бойынша пәннен жоғары балл алған азаматтарға артықшылық беріледі.

Түсу емтихандарын ойдағыдай тапсырған талапкерлердің барлық басқа категориялары алған балдар (бағалар) санына сәйкес жалпы конкурс бойынша оқуға алынады.

Оқуға жұмсалған шығындардың орнын толтырып, өндірістен қол үзбей (сырттай оқу нысаны бойынша) оқу үшін тестілеуден ойдағыдай өткен талапкерлердің қабылдануы бірінші кезегінен таңдалған мамандықтың бейіні бойынша 1 жылдан кем емес жұмыс істейтін тұлғалар; соңғы екі жыл бойы әскери қатарынан босатылған әскери қордағы әскери қызметшілер; меңгерген кәсіпке сәйкес келетін мамандыққа түсетін лицей түлектері арасында және бұдан әрі түсу сынақтарының нәтижелерін ескеріп өткізіледі.

Орта буын мамандарын даярлауды көздейтін техникалық және кәсіптік білім беретін оқу бағдарламалары бойынша студенттер құрамына қабылдау:

- оқудың күндізгі нысанына 25 тамыз бен 30 тамыз аралығында;

- оқудың сырттай нысанына 15 қыркүйек пен 30 қыркүйек аралығында өткізіледі.

16. Білім беру ұйымдарына қабылдауды қабылдау комиссиясы мамандықтар бойынша жеке ашық отырыста жүргізеді.

17. РПТК Қабылдау комиссиясына конкурс бойынша РПТК-не ***бірінші*** мамандыққа өтпеген тұлғаларға екінші мамандыққа конкурсқа қатысуға рұқсат беріп, қабылдаудан кейін **қалған бос орындарға** аударуға құқық беріледі.

Бекітілген үлгідегі анықтамалар негізінде Колледждің қабылдау комиссиясы осы оқу орнына емтихан тапсырып конкурстан өткендерді қабылданғаннан кейін қалған **бос орындарға басқа колледждерге, ЖОО-на конкурстан** өтпеген тұлғаларды қабылдауға құқылы.

|  |  |
| --- | --- |
|  | Осы қағидалар Рудный политехникалық колледжінің қабылдау комиссиясы отырысында қарастырылған және мақұлданған  2018 жылғы « 30 » мамырдағы № 3 хаттама |